2015. gada 10. novembrī Noteikumi Nr. 640

Rīgā (prot. Nr. 58  3. §)

**Grozījumi Ministru kabineta 2010. gada 26. janvāra noteikumos Nr. 77 "Noteikumi par sporta speciālistu sertifikācijas kārtību un sporta speciālistam noteiktajām prasībām"**

Izdoti saskaņā ar

Sporta likuma

20. panta trešo un ceturto daļu

Izdarīt Ministru kabineta 2010. gada 26. janvāra noteikumos Nr. 77 "Noteikumi par sporta speciālistu sertifikācijas kārtību un sporta speciālistam noteiktajām prasībām" (Latvijas Vēstnesis, 2010, 16. nr.; 2013, 85., 203. nr.) šādus grozījumus:

1. Svītrot 7.11. apakšpunktā vārdu "sertificēto".

2. Papildināt 11. punktu aiz skaitļa "12." ar vārdu un skaitli "un 12.1".

3. Svītrot 12. punktā vārdu "Sertificēto".

4. Papildināt noteikumus ar 12.1 un 12.2 punktu šādā redakcijā:

"12.1 Bez sertifikāta strādāt sporta jomā un vadīt sporta treniņus (nodarbības) ir tiesīga arī persona, kura iegūst augstāko pedagoģisko izglītību sporta studiju programmā un atbilst vismaz vienam no šādiem kritērijiem:

12.11. ir iegūta profesionālās ievirzes sporta izglītība (izglītības programmas kods 30V) akreditētā profesionālās ievirzes sporta izglītības iestādē;

12.12. ir iegūts pilns pirmajam akadēmiskajam gadam paredzētais kredītpunktu skaits.

12.2 Informāciju par sporta veidu un augstākās izglītības iestādi, kurā persona iegūst augstāko pedagoģisko izglītību sporta studiju programmā (norādot vārdu, uzvārdu, personas kodu un pievienojot attiecīgā sporta veida atzītas sporta federācijas rakstisku saskaņojumu) šo noteikumu 12.1 punktā minētā persona mēneša laikā pēc darba uzsākšanas iesniedz Latvijas Sporta federāciju padomē iekļaušanai sporta speciālistu reģistrā."

Ministru prezidente Laimdota Straujuma

Izglītības un zinātnes ministre Mārīte Seile